
МОТИВИ

На основание чл.26, ал.4 от Закона за нормативните актове, на заинтересованите лица се предоставя 30-дневен срок, от публикуване на обявлението, за предложения и становища по настоящия Проект на Общински Годишен план за социални услуги за 2027 г. в Община Грамада. 
Предложенията и становищата могат да бъдат депозирани в Деловодството на Община Грамада на адрес: гр. Грамада, пл. ”Мико Нинов” №1 или на e-mail: obstina_gramada@abv.bg; 
На основание чл.28, ал.2 от Закона за нормативните актове, представяме следните Мотиви към проект на Общински Годишен план за социални услуги за 2027 г. в Община Грамада. 
Годишният план се разработва на основание чл. 38, ал. 1 от Закона за социалните услуги (ЗСУ), чл.59, чл.чл.60-62 от Наредба за планирането на социалните услуги. Той е отворен документ, който може да бъде променян, допълван и усъвършенстван в отговор на възникнали нови потребности, в съответствие с променящите се условия, нормативна база и икономическа среда.
 
I. Причини, които налагат приемане 

Планът се приема ежегодно и съдържа дейностите, които ще бъдат изпълнявани през следващата година. Той е отворен документ, който може да бъде променян, допълван и усъвършенстван в отговор на възникнали нови потребности, в съответствие с променящите се условия, нормативна база и икономическа среда. 
[bookmark: _GoBack]Заложените в Плана за 2027 г. дейности целят Община Грамада да продължи предоставянето на качествени социални услуги.

II. Цели 

Приоритетите и целите, които се поставят: 
• Подобряване условията на живот и повишаване качеството на предоставяните услуги за деца и възрастни. 
• Подобряване на достъпа до социални услуги за всички нуждаещи се деца, семейства и възрастни, и предотвратяване на рисковете за социално изключване. 
• Предоставяне на социални услуги, помощ и подкрепа на нуждаещите се в тяхната обичайна среда. 
• Грижа за старите хора за по-добър и достоен живот. 
• Социалните услуги се предоставят при зачитане на човешкото достойнство, личния живот и основните човешки права на потребителите при равнопоставеност на отделните целеви групи. 

III. Финансови и други средства 

- Социални услуги - делегираните от държавата дейности; 
- Социални услуги финансирани със средства от общинския бюджет. 
IV. Очаквани резултати 
• Разширяване на програмите, които предлагат домашни грижи; 
• Информиране и консултиране на наличните форми на социално подпомагане и подкрепа. 

V. Анализ на съответствие с правото на Европейския съюз 
Основава се на принципите на приемственост, последователност, съгласуваност и партньорство с държавните институции, неправителствения сектор, както и информираност на гражданите от Община  Грамада за провежданата социална политика.
